13/02/2019 | Administración LocalMunicipal
Ames
Aprobación inicial do Regulamento do programa Xantar na Casa do Concello de Ames

ANUNCIO Aprobación inicial do Regulamento do programa Xantar na Casa do Concello de Ames En sesión plenaria de 31 de xaneiro de 2019 prestouse aprobación inicial ó Regulamento do programa Xantar na Casa do Concello de Ames, cuxo texto figura como anexo I. En cumprimento de acordo plenario de 31 de xaneiro, dito acordo de aprobación inicial sométese a exposición pública, mediante anuncio no Boletín oficial da Provincia e no taboleiro de anuncios da sede electrónica do Concello, por prazo de 30 días hábiles a efectos de exame e reclamacións. Para o suposto de non presentarse reclamacións, o acordo de aprobación inicial do Regulamento do programa Xantar na Casa do Concello de Ames, quedará elevado a definitivo de forma automática. ANEXO I REGULAMENTO DO PROGRAMA XANTAR NA CASA DO CONCELLO DE AMES FUNDAMENTACIÓN O Estatuto de Autonomía de Galicia encomenda no seu artigo 4.2 ós poderes públicos de Galicia a obriga de promover as condicións para que a liberdade e a igualdade do individuo e dos grupos en que se integran sexan reais e efectivas, debendo remover os atrancos que impidan ou dificulten a súa plenitude e facilitando a participación de todos os galegos e galegas na vida económica, cultural e social; e no apartado 23 do artigo 27 atribúe á Comunidade Autónoma de Galicia, con carácter exclusivo, competencia en materia de asistencia social. A Lei 7/1985, do 2 de abril, reguladora das bases de réxime local, establece no seu artigo 25.2. e) que o municipio exercerá como competencia propia, nos termos establecidos na lexislación do Estado e Comunidades Autónomas, a avaliación e información de situacións de necesidade social e a atención inmediata a persoas en situacións ou risco de exclusión social; sendo competencia en todo caso, segundo establece o artigo 26.1. c) para os municipios con poboación superior aos 20.000 habitantes. A Lei 13/2008, do 3 de decembro, de servizos sociais de Galicia, no seu artigo 4, establece que os principios dos servizos sociais rexeranse, entre outros, polos principios de universalidade, prevención, acción integral e personalizada, autonomía persoal e vida independente, integración e normalización, coordinación e planificación, descentralización e proximidade e calidade de vida. Ademais no capítulo II da lei faise referencia ao catálogo de servizos sociais, e concretamente no artigo 20 defínense os servizos e actuacións de natureza material ou tecnolóxica, contemplando dentro destes, no punto d) o servizo de axuda no fogar e no punto g) a manutención, xa sexa en locais de atención colectiva ou no propio domicilio da persoa usuaria. Seguindo coa Lei de servizos sociais de Galicia, o artigo 29.1, que foi modificado pola Lei 8/2016 de 8 de xullo, establece as ”Formas de prestación dos servizos sociais”, establecendo que os servizos sociais serán prestados polas administracións públicas galegas a través das seguintes fórmulas: a) xestión directa; b) xestión indirecta no marco da normativa reguladora dos contratos do sector público; c) mediante réxime de concierto social previsto na lei; d) mediante convenios con entidades sen ánimo de lucro. Na orde do 22 de xaneiro de 2009, pola que se regula o servizo de axuda no fogar, xa se fai referencia no artigo 3.2. c) que un dos obxectivos do servizo de axuda no fogar é favorecer e potenciar a autonomía persoal no propio domicilio; e no artigo 4.1. c) establece como unha das atencións de carácter básico a preparación de alimentos, podendo ser facilitado este tipo de servizo por programas específicos de alimentación a domicilio. Dende os programas de atención a persoas maiores e dependentes que se realizan dende os servizos sociais do noso concello, detectouse un crecente número de persoas con dependencia que viven soas ou que pasan parte do día soas. Esta situación en moitos casos repercute nunha mala alimentación unida ós perigos que supón a elaboración das comidas (gas, cociña de leña, auga quente.) ou mesmo a realización da compra. Ademais na maioría dos casos non existe variedade nin calidade nos alimentos influíndo negativamente na súa saúde, ao non coidar axeitadamente as súas necesidades nutricionais. O Concello de Ames adheriuse ao Consorcio Galego de Servizos de Igualdade e Benestar por medio de convenio asinado con data de 23 de xullo de 2007 e manifestou a súa vontade de formar parte da implantación do programa “Xantar na Casa”. En base a isto, e co fin de proceder ao desenvolvemento do citado programa no concello, ambas partes asinan en data do 4 de xuño de 2018 un “Convenio de colaboración para o desenvolvemento do Programa Xantar na Casa”, concibindo este programa como un servizo de atención aos colectivos de persoas maiores e persoas en situación de risco de exclusión coa finalidade de mellorar a súa calidade de vida, prestando un apoio dentro do propio domicilio, no que se atopan cunha serie de limitacións e que lles impide ter unha adecuada cobertura alimenticia. Este servizo proporciona a posibilidade de complementar o servizo de axuda no fogar que presta o Concello de Ames e atender ás necesidades relacionadas coa alimentación de persoas maiores e a colectivos de risco de exclusión social que precisen do servizo e así manter ao máximo a propia capacidade de independencia e autonomía posibilitando a permanencia nos seus propios fogares nunhas condicións aceptables, prestar máis atención e coidados ás persoas que o precisen no seu propio contorno, evitar o desarraigo ou retardar posibles institucionalizacións. En base a este convenio elaborase o seguinte regulamento. TÍTULO I: DISPOSICIÓNS XERAIS Artigo 1.–Obxecto e ámbito de aplicación.1. O programa “xantar na casa” artéllase a través da xestión por parte do Consorcio de Servizos de Igualdade e Benestar Social en colaboración coa Consellería de Política Social e co Concello de Ames a través dun convenio de colaboración.2. É obxecto do presente regulamento establecer o procedemento para a concesión do servizo de xantar na casa as posibles persoas beneficiarias do Concello de Ames. Artigo 2.–Finalidade. O programa “Xantar na casa” é un servizo de comida a domicilio que pretende facilitar e garantir unha alimentación equilibrada e de calidade, adaptada ás necesidades das persoas maiores e/ou dependentes, con déficits de autonomía persoal, ademais de cubrir as necesidades básicas relacionadas coa compra ou elaboración de menús. Artigo 3.–Obxectivos.1. O obxectivo principal é mellorar o nivel de benestar e de calidade de vida das persoas beneficiarias, e tamén das súas familias, manténdoas no seu contorno comunitario e retardando ou evitando a institucionalización.2. Os obxectivos específicos son: a) Proporcionar ás persoas beneficiarias unha alimentación de calidade e nutritiva, atendendo os casos de xeito individualizado e profesionalizado. b) Evitar o deterioro da calidade de vida das persoas beneficiarias por teren unha dieta inadecuada. c) Previr situacións de risco que se poidan producir no proceso de preparación e elaboración da comida. d) Facilitar un respiro ás familias e ós coidadores e impulsar medidas de apoio á conciliación da vida familiar e laboral. e) Facer un seguimento individualizado de cada situación por parte dos profesionais que interveñen no servizo. TÍTULO II: PERSOAS BENEFICIARIAS Artigo 4.–Persoas beneficiarias. Poderán ser beneficiarias do programa “xantar na casa” as seguintes persoas: a) Persoas maiores de 60 anos, que teñan limitada a súa capacidade de autonomía persoal, e sen rede de apoio que puidese suplir tal situación. b) Persoas dependentes, que carezan de apoio familiar, e que requiren de axuda para a preparación de alimentos. c) Persoas menores de 60 anos en situación de exclusión social, tecnicamente avaliada polos servizos sociais e sempre que se estea intervindo desde outro programa para resolver a súa situación de exclusión. Artigo 5.–Requisitos. a) Residir e estar empadroado/a no municipio de Ames. b) Presentar unha situación de dificultade para desenvolver axeitadamente o proceso de compra, preparación e elaboración de comidas. c) Carecer de posibilidades persoais e familiares para cubrir axeitadamente esta necesidade. Se a persoa solicitante é dependente non solo para a preparación e elaboración dos menús, senón para inxerir os mesmos, requirirase para a prestación do servizo, o compromiso de colaboración dalgunha persoa relacionada ca/o solicitante ou o acceso, a un servizo complementario. d) Ter cubertas as demais necesidades básicas (hixiene, habitabilidade.). En ausencia desta condición deberán exercerse previamente outro tipo de medidas para solventala. TÍTULO III: XESTIÓN E PROCEDEMENTO DE CONCESIÓN Artigo 6.–Forma, lugar e prazo de presentación de solicitudes.1. A persoa interesada no servizo de “xantar na casa” deberá de presentar a solicitude individual conforme ao modelo establecido no anexo I, que deberá de ir acompañada da documentación especificada no artigo 7.2. A solicitude deberá presentarse no rexistro xeral do Concello de Ames de xeito presencial ou a través de sede electrónica ou en calquera outro dos rexistros públicos aos que se refire o artigo 16.4 da Lei 39/2015, do 1 de outubro, de procedemento administrativo común das administracións públicas.3. As solicitudes poderán presentarse en calquera momento do ano. Artigo 7.–Documentación. A solicitude deberá ir acompañada da seguinte documentación: a) Copia do DNI da persoa solicitante, do representante legal e/ou gardador de feito. No suposto de estranxeiros/as, documento acreditativo da súa identidade. b) Copia da tarxeta sanitaria. c) Certificado de empadroamento e de convivencia. d) Copia do certificado de grao de discapacidade, de ser o caso e) Copia do certificado do grao de dependencia, de ser o caso. f) Informe médico de atención primaria selado e correctamente cumprimentado conforme ao modelo establecido no anexo III (imprescindible cubrir o tipo de dieta recomendada). g) Xustificantes dos ingresos económicos: teranse en conta os ingresos mensuais netos da persoa solicitante. Cando a persoa solicitante se atope vinculada a outra persoa por matrimonio ou calquera outra forma de relación estable análoga á conxugal, as rendas de ambos terán consideración de rendas computables entendéndose neste caso por renda persoal a metade da suma dos ingresos dos dous membros de la parella. Deberá achegarse: a) Certificado de pensións mensuais (viuvez, orfandade, non contributiva…) ou calquera outros ingresos (nómina, paro…) correspondentes ao ano no que se formula a solicitude. b) Fotocopia da declaración do IRPF do último ano ou, no seu defecto, certificado negativo; ou ben autorización ao Concello de Ames para acceder aos datos tributarios debidamente asinada por tódolos membros que formen parte da unidade familiar de convivencia. No caso de existir variación substanciais na situación económica actual, asinarase unha declaración responsable das condicións económicas concorrentes na data da solicitude e a documentación xustificativa de dita situación. h) Autorización de domiciliación bancaria conforme ao modelo establecido no anexo IV, asinada pola persoa interesada e a entidade bancaria. i) Compromiso de contrato das persoas beneficiarias do servizo “Xantar na casa” conforme ao modelo establecido no anexo II. j) Outros documentos que poidan ser determinantes para a valoración do expediente. Artigo 8.–Procedemento para a concesión do servizo.1. Presentada a solicitude conforme ao establecido no artigo 6 serán os servizos sociais quen reciban o expediente e comproben que a solicitude este completa.2. No caso de que a solicitude estivera incompleta e non reunira os requisitos necesarios para a súa tramitación, requirirase a persoa solicitante para que, de conformidade co disposto no artigo 68.1 da Lei 39/2015, do 1 de outubro, de procedemento administrativo común das administracións públicas, no prazo de 10 días emende os defectos e/ou acompañe os documentos preceptivos, con indicación de que, de non facelo así, entenderase que desiste do seu pedimento, previa resolución ditada nos termos previstos no artigo 21 de dito texto legal.3. Os servizos sociais do Concello de Ames realizarán cantas actuacións estimen necesarias para a determinación, coñecemento e comprobación dos datos presentados pola persoa solicitante, avaliando as solicitudes segundo os requisitos e baremo estipulados no presente regulamento.4. O/a traballador/a social realizará un informe social conforme ao modelo establecido no anexo V emitindo a proposta de concesión ou denegación que será elevada ao órgano competente para a posterior resolución, que deberá axustarse necesariamente ás características establecidas no presente regulamento.5. A resolución-proposta das persoas beneficiarias do servizo de xantar na casa será remitido ao Consorcio conforme ao modelo establecido no anexo VI establecido no convenio de colaboración, ordenada segundo os criterios de selección.6. A prestación do servizo quedará supeditado en todo momento a existencia de prazas dispoñibles. Unha vez cubertas todas as prazas existentes, as solicitudes pasarán a unha lista de agarda segundo os criterios establecidos no presente regulamento.7. A prestación do servizo obxecto deste regulamento supeditarase á dispoñibilidade orzamentaria existente en cada momento e á continuidade do programa xantar na casa. Artigo 9.–Resolución e notificación.1. De acordo co artigo 21.1. s) da Lei 7/1985, do 2 de abril, reguladora das bases de réxime local, as axudas contempladas neste regulamento serán resoltas pola alcaldía, concedendo ou denegando o servizo solicitado, sen prexuízo das delegacións que poidan autorizarse, de acordo co previsto na citada norma.2. A resolución adoptada, debidamente motivada, será notificada ás persoas interesadas no domicilio que figure no expediente a efectos de notificacións. A falta de resolución expresa en prazo implicará a desestimación da solicitude de achega, ser prexuízo do indicado no artigo 24 da Lei 39/2015, do 1 de outubro, do procedemento administrativo común das administracións públicas.3. A resolución ditada porá fin á vía administrativa e contra a mesma caberá interpor ben recurso contencioso-administrativo, ou ben, potestativamente e con carácter previo a este, recurso de reposición ante o mesmo órgano que a ditou. A presentación do recurso de reposición poderá efectuarse no prazo dun mes, segundo o sinalado no artigo 124 da Lei 39/2015, do 1 de outubro, do procedemento administrativo común das administracións públicas. A interposición do recurso contencioso administrativo poderá efectuarse no prazo de dous meses, segundo o indicado no artigo 46 da Lei 29/1998, do 13 de xullo, reguladora da xurisdición Contencioso-Administrativa. Artigo 10.–Derivación e coordinación co Consorcio.1. Tras a resolución de concesión por parte do órgano competente, o Concello de Ames comunicará os datos da persoa interesada ao Consorcio conforme ao modelo establecido no anexo VI, tal e como se indica no artigo 8.5. 2. O Concello de Ames agardará a que o Consorcio comunique a data da primeira visita ao domicilio, que se realizará conxuntamente polo/a traballador/a social do concello e o persoal de reparto, e agardará á comunicación do inicio de reparto dos xantares, sendo responsabilidade do Consorcio comunicar o inicio da prestación do servizo a: a) Empresa adxudicataria, que iniciará o servizo nos 10 días naturais seguintes. b) Persoa beneficiaria. c) Departamento de Servizos Sociais do Concello de Ames.3. No caso de modificacións, baixa voluntaria definitiva ou baixa temporal, os servizos sociais municipais comunicarán ao Consorcio as variacións oportunas para o reparto de xantares, segundo os modelos establecidos no convenio de colaboración asinado. TÍTULO IV: CRITERIOS DE VALORACIÓN Artigo 11.–Criterios para a baremación das solicitudes.1. Os criterios para a baremación das solicitudes do servizo xantar na casa aplicaranse cando se cumpra co establecido nos artigos 4 e 5 do presente regulamento, e faranse de acordo cos seguintes apartados (deberá marcarse unha soa opción dentro de cada apartado): 4.1. TIPO DE VIVENDA (máximo 3 puntos) 4.2. RÉXIME DE TENZA (máximo 3 puntos) 4.3. CONDICIÓNS DE HABITABILIDADE DA VIVENDA (máximo 4 puntos) 4.4. ACCESIBILIDADE DA VIVENDA (máximo 3 puntos) 4.5. LOCALIZACIÓN DA VIVENDA (máximo 2 puntos) 4.6. ACCESO A EQUIPAMENTOS E RECURSOS (máximo 2 puntos) A capacidade económica da persoa usuaria do servizo calcularase tendo en conta os ingresos mensuais netos da persoa solicitante correspondente ao ano no que se formula a solicitude. Teranse en conta, ademais, o cónxuxe ou parella de feito e as persoas convivintes economicamente dependentes, de acordo co establecido nos parágrafos seguintes: a) Cando a persoa solicitante se atope vinculada a outra persoa por matrimonio ou calquera outra forma de relación estable análoga á conxugal, as rendas de ambos terán consideración de rendas computables entendéndose neste caso por renda persoal a metade da suma dos ingresos dos dous membros da parella. b) Cando a persoa beneficiaria conviva con ascendentes ou fillos/as menores de 25 anos ou maiores en situación de discapacidade (recoñecida polos equipos de valoración de discapacidade), que dependesen economicamente dela; a capacidade económica determinarase sumando a renda da persoa interesada e a de cada convivinte economicamente dependente e dividíndoa entre todos eles. Considerarase persoa economicamente dependente aquela que non perciba ningún ingreso. A declaración da renda ou certificado de imputacións da Axencia Tributaria do último exercicio teráse en conta aos efectos da valoración social do/a traballador social de referencia.6.1. ACTIVIDADES RELACIONADAS COA VIDA DIARIA 6.1.1. VESTIMENTA (máximo 4 puntos) 6.1.2. ASEO (máximo 4 puntos) 6.1.3. ALIMENTACIÓN (máximo 4 puntos) 6.2. ACTIVIDADES RELACIONADAS COA PROGRAMACIÓN E PREPARACIÓN DAS COMIDAS 6.2.1. COMPRA DE ALIMENTOS (máximo 4 puntos) 6.2.2. ORGANIZACIÓN DOS MENÚS E SEGUIMENTOS DE DIETAS (máximo 4 puntos) 6.2.3. ELABORACIÓN DOS MENÚS (máximo 4 puntos) Observacións: nos casos que o certificado non contemple o nivel de dependencia, terase en conta a puntuación especificada para o maior nivel de dependencia. Observacións: neste apartado valoraranse situacións específicas que se estime oportuno considerar, especificadas o informe social, e que non foron contempladas nos parámetros anteriormente establecidos. Para establecer a puntuación terase en conta se no informe social se valorará á adecuación do recurso demandado á situación da persoa interesada.2. Unha vez comprobado que as persoas solicitantes cumpren os requisitos estipulados nos artigos 4 e 5, e unha vez realizada a baremación tendo en conta o estipulado no punto anterior, procederase á selección das posibles persoas beneficiarias tendo en conta: Primeiro.–Maior puntuación. Segundo.–En caso de igual puntuación, data e número de entrada no Rexistro Xeral do Concello. TÍTULO V: DEREITOS E OBRIGAS DAS PERSOAS BENEFICIARIAS Artigo 12. - Dereitos das persoas beneficiarias 1. Acceder ó servizo e recibilo sen discriminación por razón de raza, sexo, relixión, ideoloxía o calquera outra condición ou circunstancia persoal ou social. As persoas que padezan algunha discapacidade gozarán da protección que lles atribúe a lei e, en todo caso, a prestación deste servizo garantirá a súa plena integración.2. A consideración no trato debido á dignidade da persoa, por parte do persoal do servizo.3. O tratamento confidencial dos datos de seu historial sanitario e social de acordo co disposto no regulamento (UE) 2016/279 do Parlamento Europeo e do Consello sobre protección de datos de carácter persoal e demais disposicións de aplicación.4. A formular reclamacións e presentar suxestións.5. A recibir unha información clara e completa sobre a organización do servizo e sobre as posibles modificacións sobrevidas.6. A coñecer a situación do expediente.7. A deixar de usar o servizo por vontade propia. Artigo 13.–Deberes das persoas beneficiarias.1. Informar ao traballador/a social do Concello de Ames dos cambios da súa situación social, económica, sanitaria e persoal que poidan dar lugar a modificacións na prestación do servizo, achegando a correspondente documentación cando proceda.2. Cumprir as normas sobre o acceso, seguimento e utilización deste servizo recollidas no presente regulamento.3. Colaborar na medida das súas posibilidades no desenvolvemento adecuado do servizo, en función das súas capacidades e nas formas acordadas en cada caso.4. Respectar a dignidade persoal e profesional das persoas que prestan o servizo, así como respectar os límites das súas obrigas laborais.5. Coidar do material e electrodomésticos cedidos pola empresa distribuidora, sendo responsables dos danos e prexuízos que por acción ou ben por omisión causen na operatividade do servizo e nos seus utensilios.6. En caso de suspensión ou extinción do servizo, a persoa beneficiaria ten a obriga de devolver o material cedido en depósito pola empresa adxudicataria.7. Aboar a cota mensual fixada para este servizo nos dez primeiros días de cada mes.8. Asinar o compromiso de contrato (anexo II) para autorizar o acceso a vivenda do persoal repartidor do servizo e comprometéndose a atender e realizar as indicacións que sobre o mesmo se lle faciliten. Deberá encontrarse no domicilio os días de reparto de menús; en caso contrario, comunicará coa suficiente antelación un domicilio alternativo de entrega. No caso en que a persoa beneficiaria non o comunique en tempo e forma e se intentase a entrega dos menús no seu enderezo a persoa beneficiaria aboará os menús realizados ata a data do feito. Artigo 14.–Atención telefónica. As persoas beneficiarias disporán dunha liña telefónica aberta ininterrompidamente os 365 días do ano para atender calquera incidencia na prestación do servizo: 902.400.429. TÍTULO VI: CAUSAS DE SUSPENSIÓN, MODIFICACIÓN OU EXTINCIÓN DO SERVIZO Artigo 15.–Suspensión ou modificación do servizo.1. A suspensión temporal efectuarase nos seguintes supostos: a) Ausencia da persoa beneficiaria do seu domicilio: por vacacións, viaxes, ou ingreso temporal en centros sanitarios/residenciais por un tempo inferior a 45 días. Este prazo poderase ampliar se está convenientemente xustificado. b) Cambio de domicilio no mesmo municipio, mentres non se realice a nova valoración social.2. Con carácter xeral, a modificación das circunstancias tidas en conta para a concesión do servizo poderán dar lugar a cambios nas condicións da prestación nas que fora concedida inicialmente. Os cambios circunstanciais en calquera caso, deberán reflectirse no expediente individual. Artigo 16.–Extinción do servizo. Son causas de extinción do servizo: a) Falecemento da persoa beneficiaria, acreditando con documentación tal suceso. b) Renuncia voluntaria da persoa beneficiaria ou do representante legal /gardador. c) Incumprimento reiterado do pagamento dun máximo de dúas cotas establecidas do servizo. d) Incumprimento reiterado da normativa e das condicións establecidas para a prestación do servizo. e) Ausencia reiterada do domicilio, sen avisar con antelación e/ou xustificar a ausencia durante nos días de reparto dos menús. f) Ausencia do domicilio superior a 45 días e sempre que esta, non este convenientemente xustificada. g) Cambio de domicilio a outro concello. h) Modificación das causas que deron lugar a concesión do servizo. i) Ingreso nun centro residencial con carácter definitivo. j) Por precisar asistencia de carácter especializada para as actividades da vida diaria que non corresponde a este servizo. k) Ocultamento ou falsidade dos datos que foron tidos en conta para a concesión do servizo. l) Cese do Programa. m) Outras non reflectidas anteriormente e que impidan o normal desenvolvemento do servizo. Artigo 17.–Procedemento nas baixas e suspensións do servizo.1. No caso de baixa voluntaria ou suspensión/baixa temporal do servizo, a persoa beneficiaria deberá comunicalo ao traballador/a social do Concello de Ames cunha antelación de 15 días naturais, conforme aos modelos establecidos nos anexos VII e VIII.2. No caso da suspensión temporal, concretarase sempre que sexa posible a duración prevista da ausencia, que non poderá superar os 45 días naturais agás motivos convenientemente xustificados 3. Os anexos VII e VIII unha vez cubertos remitirase ao departamento de servizos sociais que emitirán o correspondente informe social que reflicta as causas da baixa ou suspensión. O informe será elevado ao órgano competente e a resolución será notificada á persoa interesada e comunicada ao Consorcio. TÍTULO VII: FUNCIONAMENTO DO SERVIZO Artigo 18.–Funcionamento do servizo.1. Inicio. Ao comezo do servizo comprobarase, por parte da empresa contratante, que as persoas beneficiarias do servizo dispoñan de microondas, frigorífico, enxoval e calquera elemento adecuado para a preparación e consumo dos xantares. No suposto de que as persoas beneficiarias non dispoñan de microondas ou frigorífico que se adapte ás necesidades do servizo, poñerase á disposición dos mesmos un microondas ou frigorífico en réxime de depósito.2. Entrega dos xantares.1. Os xantares entregaranse nun único día á semana. As persoas beneficiarias do programa recibirán no seu domicilio como máximo 7 e un mínimo de 5 bandexas diferentes co xantar para cada día da semana, durante o período en que se atope de alta no servizo.2. En caso de ausencia do domicilio, a entrega poderase efectuar nun domicilio alternativo fixado para este efecto pola persoa beneficiaria, sempre será un domicilio próximo ou contiguo ao da persoa beneficiaria.3. Distribución dos xantares.1. A distribución dos xantares organizarase en barquetas individuais de polipropileno apto para rexenerar en microondas e autorizado para estar en contacto cos alimentos, que incluirán no seu interior, primeiro prato, segundo prato e sobremesa. Os menús serán completos e equilibrados, variados e adaptables ás necesidades das persoas usuarias, aos gustos e hábitos así como á gastronomía local e á época do ano.2. O transporte dos menús ata o domicilio das persoas beneficiarias do programa, realizarase en vehículos adaptados mantendo a temperatura e a refrixeración imprescindible.3. O horario de entrega dos xantares será preferentemente de 09.00 da maña a 14.30 da tarde, coas variacións horarias necesarias consonte ao servizo. Comunicarase a cada unha das persoas beneficiarias o día de entrega e a hora aproximada.4. O persoal repartidor ensinará a persoa beneficiaria ou a persoa responsable da preparación das comidas o procedemento correcto para preparar os alimentos, de retirar as comidas caducadas e revisar a temperatura do frigorífico. Igualmente informará e asesorará a persoa beneficiaria naquelas cuestións e dubidas que presente respecto ao servizo.4. Menús.1. Os menús incluirán: Primeiros pratos: catro días de hidratos de carbono (arroz, legumes, pasta ou patacas) e tres días de verdura. Segundos pratos: catro días de carne (preferiblemente carnes magras) con guarnición de verduras, pataca ou ensalada e tres días de peixe (1 día azul, 1 día branco) con guarnición de verduras, pataca ou ensalada. Sobremesa: froita, lácteos ou derivados Todas as comidas irán acompañadas de pan.2. Elaborarase unha guía de prácticas correctas de hixiene e manipulación dos alimentos que se destinará á persoa beneficiaria e que será entregada xunto coa guía práctica de preparación dos alimentos.3. A cadea de frío non se interromperá en ningún momento dende a elaboración e termoselado dos xantares nas correspondentes barquetas ata a entrega e colocación polo persoal do contratista nos frigoríficos de cada unha das persoas beneficiarias do programa, que deberán atoparse en correcto estado de funcionamento e refrixeración.5. Avaliación. Anualmente realizarase unha revisión xeral dos expedientes abertos, a fin de avaliar o grao de consecución dos obxectivos e adaptación ás necesidades do programa xantar na casa. Valorando a idoneidade da continuidade da prestación do servizo. TÍTULO VIII: FINANCIAMENTO DO SERVIZO Artigo 19.–Financiamento do servizo.1. O prezo máximo de cada menú diario será o fixado polo convenio asinado co Consorcio galego de Servizos de Igualdade e Benestar para a prestación deste servizo.2. No seu financiamento participará o Consorcio Galego de Servizos de Igualdade e Benestar, o Concello de Ames e a persoa beneficiaria a razón de: 3. As persoas beneficiarias abonarán directamente á empresa contratista, por adiantado, o importe de cada mensualidade nos (10) dez primeiros días de cada mes.4. A empresa adxudicataria emitirá factura mensual para cada persoa beneficiaria do servizo pola cantidade correspondente.5. Con relación ao abono anticipado da persoa beneficiaria o correspondente mes, as incidencias que puidesen xurdir na facturación mensual tanto en maior ou menor importe a aboar, procederase a axustar as diferenzas dos importes ou aboados ou pendentes de aboar no mes inmediatamente seguinte, procedendo a súa regulación. O Consorcio supervisará eses importes. Artigo 20.–Supostos especiais de pagamento. Son supostos especiais de pagamento os seguintes: a) No caso de que a persoa beneficiaria non aboase por adiantado a parte do prezo que lle corresponde, o contratista dará conta desta circunstancia inmediatamente ao Consorcio que poderá autorizar a interrupción da prestación do servizo. b) No caso de que se comunique a baixa en tempo e forma establecida, non se aboará o servizo durante o período de tempo que dure a baixa temporal. No caso de que a persoa beneficiaria non o comunique en tempo e forma, e se intentasen a entrega dos menús no seu enderezo, a persoa beneficiaria aboará os menús realizados ata a data do feito e poderá ser obxecto de extinción do servizo. c) No suposto de baixas que non se comunicaron en tempo e forma establecida por motivos de forza maior (falecemento, hospitalización, etc) acreditadas documentalmente, o importe do servizo aboarase polo Consorcio. d) Os xantares que non se puideron entregar como consecuencia da ausencia do seu domicilio ou no segundo domicilio indicado por parte da persoa beneficiaria por causas imputables á persoa, facturaranse na súa integridade directamente á persoa beneficiaria do servizo. e) No caso de que a empresa que resulte adxudicataria efectuase a entrega fóra da franxa horaria fixada para a entrega á persoa beneficiaria e o servizo non fose recibido por esta, non poderá ser facturado o devandito servizo. f) Con relación ao abono anticipado da persoa beneficiaria polos servizos a recibir durante o correspondente mes, as incidencias que puidesen xurdir na facturación mensual tanto en maior ou menor importe a abonar, procederase a axustar as diferenzas dos importes abonados ou pendentes de abonar no mes inmediato seguinte, procedendo a súa regularización. DISPOSICIÓN ADICIONAL PRIMEIRA Para todo o non previsto neste regulamento acudirase ó convenio asinado co Consorcio e no non previsto acudirase á normativa que resulte de aplicación. A alcaldía-presidencia ou o concelleiro/a en quen delegue é o órgano facultado para ditar cantas instrucións resulten precisas para a adecuada interpretacións, desenvolvemento e aplicación desta ordenanza. DISPOSICIÓN ADICIONAL SEGUNDA O responsable do tratamento dos datos que consten no expediente municipal de solicitude do servizo “Xantar na Casa” é o Concello de Ames. Os datos incorporaranse á correspondente actividade de tratamento denominada “Programas” e serán tratados coa finalidade específica da prestación do servizo, de conformidade coa regulación establecida no Regulamento (UE) 2016/679 do Parlamento Europeo e do Consello, sobre protección de datos de carácter persoal, na Lei orgánica 3/2018, do 5 de decembro, de protección de datos persoais e garantía dos dereitos dixitais e demais disposicións de aplicación. A lexitimación do tratamento está baseada no consentimento manifestado coa solicitude de participación das persoas interesadas neste servizo. O prazo de conservación dos datos dependerá do especificado para cada tratamento de datos persoais ou os que legalmente sexan de obrigado cumprimento. Os datos solicitados serán obxecto de cesión ao Consorcio Galego de Servizos de Igualdade e Benestar, que é o organismo co que o Concello asinou un convenio de colaboración para o desenvolvemento do programa Xantar na Casa no Concello de Ames. As demais posibles cesións de datos faranse, de ser o caso, previo consentimento da persoa interesada ou de acordo co previsto na citada lexislación. As persoas cuxos datos persoais sexan tratados polo Concello de Ames poderán exercitar os dereitos de acceso, rectificación, supresión, oposición, limitación do tratamento e portabilidade, así como a opoñerse á toma de decisións individuais automatizadas, incluída a elaboración de perfís, na forma prevista na lexislación vixente sobre a materia, ante o responsable do tratamento dos datos (Concello de Ames). Tamén poderán exercitar os seus dereitos ante o Delegado de Protección de Datos do Concello no enderezo electrónico dpd@concellodeames. gal. Así mesmo, poderán exercitar os mesmos dereitos ante o responsable do tratamento destes datos designado polo Consorcio Galego de Servizos de Igualdade e Benestar ou órgano que corresponda da Xunta de Galicia.” DISPOSICIÓN ADICIONAL TERCEIRA A relación do Consorcio Galego de Igualdade e Benestar co Concello de Ames, así como a imaxe corporativa a empregar tanto polo persoal como nos medios cos que se presta o servizo rexeranse segundo as condicións e termos asinados no Convenio. DISPOSICIÓN DERRADEIRA Este regulamento entrará en vigor unha vez sexa aprobada definitivamente e publicada integramente no Boletín Oficial da Provincia da Provincia da Coruña, de conformidade co establecido no artigo 70.2 da Lei 7/1985, do 2 de abril, reguladora das bases de réxime local, e transcorra o prazo de 15 días hábiles previsto no artigo 65.2 do mesmo texto legal, permanecendo en vigor ata a súa modificación ou derogación. ANEXOS Ames, 5 de febreiro de 2019. O alcalde José M. Miñones Conde